b'\n_START_ARTICLE_\nHrustan\xc4\x8dnice\n_START_SECTION_\nZgradba telesa\n_START_PARAGRAPH_\nHrustan\xc4\x8dnice imajo skelet iz hrustanca, utrjenega z apnencem. \xc5\xbde na videz jih lahko lo\xc4\x8dimo od kostnic, saj nimajo \xc5\xa1kr\xc5\xbenega poklopca. Prepoznamo jih lahko tudi po vidnih \xc5\xa1kr\xc5\xbenih re\xc5\xbeah. Imajo zob\xc4\x8daste luske. Usta imajo na spodnji strani ril\xc4\x8dasto podalj\xc5\xa1anega gobca. Repna plavut je pri ve\xc4\x8dini nesimetri\xc4\x8dna._NEWLINE_Najbolj znan predstavnik hrustan\xc4\x8dnic je morski pes in tudi zgradba telesa je pri njem zelo izrazita.\n_START_SECTION_\n\xc5\xbdivljenjsko okolje in prilagoditve\n_START_PARAGRAPH_\nVe\xc4\x8dina hrustan\xc4\x8dnic \xc5\xbeivi v morju. Ribe na splo\xc5\xa1no, in s tem tudi hrustan\xc4\x8dnice imajo dokaj dobro razvita \xc4\x8dutila. Uho je le notranje, oko pa je prilagojeno na gledanje od blizu. Ker \xc5\xbeivijo v vodi, imajo plavuti, da si z njimi pomagajo pri premikanju skozi vodo. Imajo tudi posebno \xc4\x8dutilo - pobo\xc4\x8dnico, vidno kot \xc4\x8drto na ribinem boku, s katero zaznavajo premikanje vode.\n_START_SECTION_\nPrehranjevanje\n_START_PARAGRAPH_\nHrustan\xc4\x8dnice so ve\xc4\x8dinoma mesojede ribe, ki se hranijo predvsem z manj\xc5\xa1imi ribami, nevreten\xc4\x8darji, \xc4\x8de pa imajo prilo\xc5\xbenost, pa tudi z manj\xc5\xa1imi morskimi sesalci. Pogosto se hranijo tudi z ostanki mrtvih \xc5\xbeivali, izklju\xc4\x8dno mrhovinarskih pa je le nekaj vrst. Poznamo tudi izjeme, ki se hranijo s planktonom in mikroskopsko majhnimi rastlinami.'